**Zmeny v zákone o DPH a daňové priznanie k DPH**

Dĺžka školenia, termín a miesto konania školenia: 6 hodín

07.05.2021

Školenie začína o 9:00 hod.

Cena za školenie: 40,- € / osoba

Termín na zasielanie prihlášok je najneskôr týždeň pred konaním školenia

Maximálny počet účastníkov školenia: 20

Organizátor: Akadémia finančnej správy, Finančné riaditeľstvo SR

**Cieľová skupina:**

Fyzické osoby, alebo zástupcovia právnických osôb, ktorí podali alebo plánujú podať žiadosť o registráciu na dani z pridanej hodnoty a ďalšie osoby, ktoré sa potrebujú orientovať v danej problematike.

**Hlavný cieľ kurzu:**

Poskytnúť účastníkom školenia základný a ucelený prehľad o najdôležitejších ustanoveniach zákona č. 222/2004 Z. z. o dani z pridanej hodnoty v znení neskorších predpisov, ktoré boli legislatívne zmenené v rokoch 2020 a 2021 a týkajú sa vyplňovania a podávania daňového priznania, kontrolného a súhrnného výkazu k príslušnej dani, vrátane prezentovania aplikácie konkrétnych praktických príkladov spracovania agendy DPH.

**Podrobný popis školenia a obsahová náplň:**

Školenie prebieha prezenčnou formou vo vzdelávacích priestoroch finančnej správy.

**Obsahom školenia sú nasledujúce témy:**

• zákon č. 222/2004 Z. z. o dani z pridanej hodnoty v znení neskorších predpisov – základné pojmy (zdaniteľná osoba, platiteľ dane, zdaniteľné obchody, dodanie tovaru do iného členského štátu, nadobudnutie tovaru z EÚ, trojstranné obchody, samozdanenie v rámci priestoru EÚ a vnútroštátne samozdanenie) a legislatívne zmeny uvedeného právneho predpisu v roku 2019 v nadväznosti na povinnosti daňových subjektov registrovaných na DPH v roku 2020

• zdaňovacie obdobie a lehoty na podanie daňového priznania

• riadne, dodatočné a opravné daňové priznanie

• vznik daňovej povinnosti a nároku na odpočet dane

• daňové priznanie – vzorové vyplnenie, praktické príklady vyplnenia

• kontrolný výkaz a súhrnný výkaz – vzorové vyplnenie a praktické príklady vyplnenia

**Lektorské obsadenie:**

Lektori finančnej správy, ktorí sú zároveň odborníci s dlhoročnou praxou vo finančnej správe.

**Prihlásenie na školenie:**

* vyplnenie prihlášky a zaslanie na e-mailovú adresu: [vzdelavanie@financnasprava.sk](mailto:vzdelavanie@financnasprava.sk)

(<https://www.financnasprava.sk/sk/infoservis/skolenia>)

* prostredníctvom stránky [www.skolenia.sk](http://www.skolenia.sk) a následne Vám bude zaslaná e-mailom prihláška na vyplnenie a spätné zaslanie na e-mailovú adresu:

[vzdelavanie@financnasprava.sk](mailto:vzdelavanie@financnasprava.sk)